11. Mäerz
Den 11. Mäerz ass de 70. Dag (71. am Schaltjoer) vum Joer am Gregorianesche Kalenner.

Evenementer 
 1793: Frankräich: Massakere vu Machecoul.
 1946: De Paul Henri Spaak gëtt Regierungschef an der Belsch.
 1976: Zu Lëtzebuerg gëtt per Gesetz eng staatlech Hëllef fir déi geschriwwe Press agefouert.
 1985: De Michail Gorbatschow gëtt Generalsekretär vum Zentralkommitee vun der Kommunistescher Partei vun der Sowjetunioun.
 1990: Litauen gëtt nees onofhängeg.
 1996: Den John Howard gëtt Regierungschef an Australien.
 1998: Den dänesche Ministerpresident Poul Nyrup Rasmussen gëtt a sengem Amt confirméiert.
 2003: De Recep Tayyip Erdogan gëtt Ministerpresident vun der Tierkei
 2004: Bommenattentater a Garen zu Madrid: bal 200 Doudesaffer an iwwer 1500 Blesséierter.
 2011:: Bei engem Äerdbiewe vun der Stäerkt 9,0 virun der Ostküst vu Japan a virun allem dem Tsunami, deen doduerch entstanen ass, komme bal 20.000 Leit ëm d'Liewen. Dobäi fällt och de Killsystem vun de Reaktere vun der Atomzentral Fukushima I zäitweileg aus, soudatt et an 3 Reakteren zu enger Kärfusioun kënnt a Radioaktivitéit an d'Ëmwelt geréit. D'Schied sinn am dräistellege Milliardeberäich.

Sport
 1934: Déi lëtzebuergesch Foussballnationalekipp verléiert an der Stad Lëtzebuerg, am Kader vun der Qualifikatioun fir d'Foussball-Weltmeeschterschaft 1934 1:9 géint Däitschland. De Gol fir d'Lëtzebuerger huet den Ernest Mengel geschoss.
 1981: Déi lëtzebuergesch Foussballnationalekipp verléiert an der Stad Lëtzebuerg, am Kader vun der Qualifikatioun fir d'Foussball-Weltmeeschterschaft 1982, 0:2 géint Griicheland.

Gebuer 

 1793: Jean-Pierre Pescatore, lëtzebuergesch/franséischen Entreprener, Banquier a Mäzen.
 1811: Urbain Le Verrier, franséische Mathematiker an Astronom.
 1860: Rodolphe Wytsman, belsche Moler.
 1885: Léon Muller, lëtzebuergeschen Architekt.
 1885: Hans Leibelt, däitsche Schauspiller.
 1887: Raoul Walsh, US-amerikanesche Filmregisseur.
 1899: Frederik IX., Kinnek vun Dänemark.
 1904: Louis Pesch, lëtzebuergesche Vëlossportler an Olympionik.
 1906: Beppo Brem, däitsche Schauspiller.
 1908: André Dalibert, franséische Schauspiller a Sänger.
 1915: Frinn Zürn, lëtzebuergeschen Affekot, Politiker a Member vum Staatsrot.
 1916: Ferdy Mayne, däitsche Schauspiller.
 1916: Harold Wilson, brittesche Politiker a Premierminister.
 1917: Hermann Gisin, Schwäizer Zoolog.
 1921: Astor Piazzolla, argentinesche Pianist an Tango-Komponist.
 1921: Léopold Reichling, Professer fir Botanik.
 1920: Nicolaas Bloembergen, hollännesch-US-amerikanesche Physiker an Nobelpräisdréier.
 1923: Paul Muller, Schwäizer Schauspiller.
 1927: Joachim Fuchsberger, däitsche Schauspiller.
 1928: Frederick Stafford, éisträichesche Schauspiller.
 1931: Rupert Murdoch, australesche Medienentreprener.
 1933: Fathi Arafat, palestinensesche Politiker.
 1933: Sandra Milo, italieenesch Schauspillerin.
 1935: Nancy Kovack, US-amerikanesch Schauspillerin.
 1936: Harald zur Hausen, däitschen Dokter an Nobelpräisdréier.
 1938: Christian Wolff, däitsche Schauspiller.
 1940: Aly Knepper, lëtzebuergesche Schéisser.
 1945: Lucien Kayser, lëtzebuergeschen Auteur an Enseignant.
 1949: Georg Schramm, däitsche Kabarettist.
 1951: Dominique Sanda, franséisch Schauspillerin.
 1952: Douglas Adams, brittesche Schrëftsteller.
 1953: Carole André, franséisch Schauspillerin.
 1955: Nina Hagen, däitsch Sängerin.
 1957: Marc Zanussi, lëtzebuergesche Politiker.
 1963: Marc Tarabella, belsche Politiker.
 1964: Barbara Bollwahn, däitsch Journalistin

Gestuerwen 
 1857: Friedrich Wilhelm von Goedecke, däitsche Militär a Politiker zu Lëtzebuerg.
 1888: Friedrich Wilhelm Raiffeisen, däitsche Sozialreformer.
 1921: Sherburne Wesley Burnham, US-amerikaneschen Astronom.
 1931: Friedrich Wilhelm Murnau, däitsche Regisseur.
 1939: Henri Simon, wallounesche Schrëftsteller.
 1946: Nicolas Mathieu, lëtzebuergesche Politiker.
 1955: Alexander Fleming, brittesche Bakteriolog an Nobelpräisdréier, Entdecker vum Penicillin.
 1971: Alex Boever, lëtzebuergeschen Ingenieur.
 1981: Kazimierz Kordylewski, polneschen Astronom.
 1992: Richard Brooks, US-amerikanesche Regisseur.
 2002: James Tobin, US-amerikaneschen Ekonomist.
 2006: Slobodan Milosevic, jugoslawesch-serbesche Politiker.
 2012: Emile Back, lëtzebuergesche Gewerkschaftler a Politiker.
 2013: Raymond Kirsch, lëtzebuergesche Jurist an Ekonomist.
 2018: Ken Dodd, britteschen Entertainer.
 2018: Karl Lehmann, däitsche Geeschtlechen.
 2018: Siegfried Rauch, däitsche Schauspiller.
 2021: Peter Patzak, éisträichesche Filmregisseur an Dréibuchauteur.

Feierdeeg

Um Spaweck 

 11